周美成友議帖贊
作者：岳珂
朝代：宋

paragraphs: 左太沖賦三都十年，門牆藩溷皆著紙筆。
予意其因以寓墨池模倣之妙，而未必徒以詫記事備言之述。
不然則亦焉用是物也。
如公書法，或者得太沖之彷彿乎。
有鳳樓之手，以侈其標度。
有香奩之澤，以醖其風骨。
體具態全，夫豈一日。
清真之名，公所自出。
世不當徒以考公之詞賦，尚可因是著公之翰墨也。